[pic] | EUROOPAN KOMISSIO |

Bryssel 6.9.2010

KOM(2010) 469 lopullinen

2008/0237 (COD)

KOMISSION LAUSUNTOEuroopan unionin toiminnasta tehdyn sopimuksen 294 artiklan 7 kohdan c alakohdan nojallaEuroopan parlamentin ehdottamista tarkistuksistaneuvoston kantaanehdotuksesta

EUROOPAN PARLAMENTIN JA NEUVOSTON ASETUKSEKSI matkustajien oikeuksista linja-autoliikenteessä ja asetuksen (EY) N:o 2006/2004 muuttamisesta

2008/0237 (COD)

KOMISSION LAUSUNTO Euroopan unionin toiminnasta tehdyn sopimuksen 294 artiklan 7 kohdan c alakohdan nojalla Euroopan parlamentin tarkistuksista neuvoston yhteiseen kantaan ehdotuksesta

EUROOPAN PARLAMENTIN JA NEUVOSTON ASETUKSEKSI matkustajien oikeuksista linja-autoliikenteessä ja asetuksen (EY) N:o 2006/2004 muuttamisesta

1. TAUSTAA

Ehdotus toimitettiin Euroopan parlamentin ja neuvoston käsiteltäväksi 5. joulukuuta 2008.

Euroopan parlamentti antoi lausuntonsa ensimmäisessä käsittelyssä 23. huhtikuuta 2009.

Euroopan talous- ja sosiaalikomitea antoi lausuntonsa 16. heinäkuuta 2009.

Neuvoston kanta vahvistettiin yksimielisesti 11. maaliskuuta 2010.

Euroopan parlamentti antoi lausuntonsa toisessa käsittelyssä 6. heinäkuuta 2010.

2. ehdotuksen tavoite

Lainsäädäntöehdotuksella pyritään vahvistamaan joukko linja-automatkustajien oikeuksia sekä kotimaisilla että rajojen yli kulkevilla reiteillä. Oikeuksiin sisältyvät vähimmäissäännöt matkustajille ennen matkaa ja sen aikana annettavista tiedoista, vastuukysymyksistä tieliikenneonnettomuuksissa, matkan keskeytyessä annettavasta avusta ja korvauksista, matkan viivästymiseen liittyvistä toimenpiteistä ja liikuntarajoitteisille henkilöille tarjottavasta erityisavusta. Lento- ja rautatieliikenteen alalla voimassa olevan lainsäädännön esimerkin mukaisesti ehdotuksessa esitetään riippumattomia kansallisia elimiä riitakysymysten ratkaisuun.

3. KOMISSION LAUSUNTO EUROOPAN PARLAMENTIN TARKISTUKSISTA

3.1 Komission kanta tiivistettynä

Parlamentti teki 50 tarkistusta. Komissio voi hyväksyä 5 tarkistusta sellaisenaan (11, 20, 33, 37, 38). Lisäksi se voi periaatteessa hyväksyä 3 tarkistusta, joissa vain poistetaan joitakin neuvoston yhteisessä kannassa esitettyjä säännöksiä (15, 16 ja 50) ja 39 tarkistusta uudelleen muotoiltuina (1, 2, 3, 4, 5, 6, 7, 8, 9, 10, 12, 13, 14, 17, 18, 19, 22, 23, 24, 25, 26, 27, 28, 29, 30, 31, 32, 34, 39, 40, 41, 42, 44, 45, 46, 47, 48, 49, 51). Komissio hylkää tarkistukset 21, 35 ja 36.

Komissio pitää myönteisinä Euroopan parlamentin pyrkimyksiä vahvistaa säännöksiä, joilla parannetaan matkustajien suojelua neuvoston kantaan verrattuna. Parlamentin äänestämissä tarkistuksissa poiketaan monissa kysymyksissä neuvoston yhteisestä kannasta. Komissio on kuitenkin vakuuttunut, että yhteisymmärrykseen voidaan päästä sovittelun kautta.

3.2 Tarkistukset, jotka parlamentti on tehnyt toisessa käsittelyssä

3.2.1. Hyväksytyt tarkistukset

Komissio hyväksyy tarkistukset 11, 20, 33, 37 ja 38.

Tarkistuksilla selvennetään johdanto-osan kappaleita (johdanto-osan 17 kappale), määritelmiä (’liikenteenharjoittaja’, 3 artiklan g kohta) ja viivästymisiä koskevia säännöksiä (14 artiklan 1 kohdan b alakohdan i alakohta, 19 artiklan 1 kohta ja 19 artiklan 1 kohdan a alakohta), joilla parannetaan joko lakitekstin laatua tai matkustajien suojelua.

3.2.2. Tarkistukset, jotka hyväksytään uudelleen muotoiltuina tai periaatteessa

Soveltamisala

Komissio hyväksyy asetusluonnoksen soveltamisalaan (2 artikla) liittyvät tarkistukset, jotka neuvoston yhteiseen kantaan verraten rajoittavat jäsenvaltioiden mahdollisuuksia poiketa matkustajien oikeuksia koskevista vaatimuksista tietyissä liikennepalvelutyypeissä, kuten kotimaan- tai paikallisliikenteessä (eli kaupunki-, esikaupunki- ja alueellisessa liikenteessä), ja joissa rajoitetaan tällaisten poikkeusten ajallista kestoa, koska nämä tarkistukset parantavat matkustajien oikeuksia. Selkeyden, johdonmukaisuuden ja oikeusvarmuuden takaamiseksi seuraavat tarkistukset olisi kuitenkin muotoiltava uudelleen : 1, 13, 14, 17 ja 18.

Komissio voi hyväksyä tarkistukset 15 ja 16 (poistetaan jäsenvaltioiden mahdollisuus vapauttaa tämän asetuksen soveltamisesta kotimaanliikenteen ja kansainvälisen liikenteen, jos merkittävä osa matkasta suoritetaan EU:n ulkopuolella), jotta varmistettaisiin tämän matkustajien oikeuksia koskevan lainsäädännön laaja soveltaminen. Komissio tunnustaa kuitenkin, että neuvoston kanssa yhteisymmärrykseen pääsemiseksi soveltamisalaa voidaan todennäköisesti laajentaa ainoastaan lähestymällä kysymystä joustavammin: edellä mainittu liikenne olisi mahdollista vapauttaa asetuksen soveltamisesta, mutta niistä artikloista, joita tällainen vapautus ei voisi koskea, olisi laadittava neuvoston esittämää pidempi luettelo (2 artiklan 5 kohta).

Korvaukset ja avunanto onnettomuustapauksissa

Komissio hyväksyy korvauksiin ja avunantoon onnettomuustapauksissa liittyvät tarkistukset, joilla parannetaan matkustajien oikeuksia neuvoston kannassa esitettyyn verrattuna. Seuraavat tarkistukset olisi kuitenkin muotoiltava uudelleen , jotta ne olisivat moottoriajoneuvoja koskevan nykyisen vastuulainsäädännön mukaisia ja jotta päästäisiin yhteisymmärrykseen neuvoston kanssa: 2, 3, 4, 22, 23, 24 ja 25.

Vammaiset tai liikuntarajoitteiset henkilöt

Komissio hyväksyy vammaisiin ja liikuntarajoitteisiin henkilöihin liittyvät tarkistukset, joilla parannetaan neuvoston esittämiin verraten säännöksiä, jotka koskevat linja-autoliikennepalvelujen esteettömyyttä tällaisten henkilöiden osalta. Selkeyden, johdonmukaisuuden ja oikeusvarmuuden takaamiseksi seuraavat tarkistukset olisi kuitenkin muotoiltava uudelleen : 5, 6, 7, 8, 9, 18, 19, 26, 27, 28, 29, 30, 31, 32, 34 ja 51.

Peruuntumiset ja viivästymiset

Komissio hyväksyy matkustajien oikeuksia linja-autoliikennepalvelujen peruuntumis- ja viivästymistapauksissa koskevat tarkistukset, joilla parannetaan matkustajien suojelua esimerkiksi korvaus- ja avunantoehtoja parantamalla. Selkeyden, johdonmukaisuuden ja oikeusvarmuuden takaamiseksi seuraavat tarkistukset olisi kuitenkin muotoiltava uudelleen : 10, 39, 40, 41 ja 42.

Komissio voi hyväksyä tarkistuksen 44 periaatteessa (uusi 22 a artikla, jossa asetetaan liikenteenharjoittajille velvoite tehdä relevanttien sidosryhmien kanssa yhteistyötä parantaakseen matkustajista huolehtimista). Komissio on kuitenkin tietoinen siitä, että neuvoston kanssa yhteisymmärrykseen pääsemiseksi tähän liikenteenharjoittajille asetettavaan yhteistyövelvoitteeseen lienee suhtauduttava joustavammin.

Tiedottaminen

Komissio hyväksyy tarkistukset, jotka liittyvät tietojen antamiseen liikennepalveluista ja niiden toteutumisesta sekä matkustajien oikeuksista, koska kyseiset tarkistukset tuovat parannuksia matkustajille neuvoston kantaan verrattuna. Selkeyden, johdonmukaisuuden ja oikeusvarmuuden takaamiseksi seuraavat tarkistukset olisi kuitenkin muotoiltava uudelleen : 12, 45 ja 46.

Valitusten käsittely ja täytäntöönpanon valvonta

Komissio hyväksyy tarkistukset, jotka liittyvät valitustenkäsittelymekanismien ja täytäntöönpanon valvonnasta vastaavien kansallisten elinten perustamisehtoihin, koska kyseisillä tarkistuksilla parannetaan matkustajien suojelua ja kevennetään hallintorakenteita. Selkeyden, johdonmukaisuuden ja oikeusvarmuuden takaamiseksi seuraavat tarkistukset olisi kuitenkin laadittava uudelleen : 47, 48 ja 49.

Komissio voi hyväksyä tarkistuksen 50 periaatteessa: 27 artiklan 3 kohdassa laajennetaan riippumattomien valitustenkäsittelyjärjestelmien soveltamisalaa koskemaan myös tämän asetuksen 5–7 artiklaa. Komissio kuitenkin tunnustaa, että tähän säännökseen on ehkä suhtauduttava joustavammin, jotta päästäisiin yhteisymmärrykseen neuvoston kanssa ja jotta varmistettaisiin oikeudellinen yhdenmukaisuus kansallisten lainsäädäntöjen ja EU:n lainsäädännön välillä. Tämä merkitsee 7 artiklan sulkemista 27 artiklan 3 kohdan soveltamisalan ulkopuolelle, koska 7 artiklassa viitataan kansallisiin vastuulainsäädäntöihin, joissa säädetyt muutoksenhakumenettelyt voivat poiketa tässä asetuksessa määritellyistä menettelyaikatauluista.

3.2.3. Hylätyt tarkistukset

Komissio hylkää tarkistuksen 21 (’matkanjärjestäjän’ määritelmä 3 artiklan k kohdassa), koska ’vähittäismyyjään’ tehdyn viittauksen poistaminen ei sovi tämän asetusluonnoksen oikeudelliseen rakenteeseen eikä ole sopusoinnussa nykyisten matkustajien oikeuksia koskevien säädösten, kuten asetusten 1107/2006 ja 1371/2007, kanssa.

Komissio hylkää tarkistukset 35 ja 36, joilla pyritään poistamaan 18 artiklan 1 ja 2 kohta. Kyseisissä kohdissa annetaan jäsenvaltioille mahdollisuus vapauttaa säännöllinen kotimaanliikenne tämän asetuksen III luvun säännösten soveltamisesta edellyttäen, että ne varmistavat vammaisille ja liikuntarajoitteisille henkilöille vähintään saman suojelun tason kuin asetuksessa. 18 artiklan 1 ja 2 kohdan säännökset ovat jäsenvaltioille käyttökelpoiset, koska ne tarjoavat mahdollisuuden ylläpitää, soveltuvin osin, kansallisella tasolla korkeampaa suojelun tasoa ja kuitenkin varmistaa samalla, että muissa jäsenvaltioissa suojelun taso vastaa vähintään asetuksessa säädettyä tasoa.